Nutukimas

Nutukimas – organizmo būsena, arba liga, kai žmogaus ar gyvūno kūne yra pernelyg didelis riebalinio audinio kiekis, imantis trukdyti normaliam organizmo funkcionavimui. Būna ginoidinis, androidinis riebalų kaupimo tipas bei mišrus. Androidinis (pilvinis) nutukimas yra pavojingesnis ir kelia didesnę riziką sveikatai nei ginoidinis (klubų ir sėdmenų srities).

Didelis nutukimas gali sukelti ar sukelia pavojų sveikatai ar gyvybei. Tik 1–2 proc. žmonių nutunka dėl sutrikusios medžiagų apykaitos. Greitai nutunkama valgant daug riebaus bei saldaus maisto. Antsvorį dažniausiai turi tie, kurie mažai juda ir suvartoja daugiau kalorijų nei jų reikia įprastoms organizmo funkcijoms palaikyti.

Įvairiose šalyse yra skirtingas nutukusiųjų skaičius, daugiausiai nutukusiųjų yra turtingose Europos ir Šiaurės Amerikos valstybėse.

Taip pat skaitykite 
 Alkis
 Antsvoris
 Apetitas

Šaltiniai 

Antsvoris